4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 918 της 9 Μαΐου/15 Ιουν. 1955 Περί παρατάσεως προθεσμίας των παρά Τραπέζαις εις εξωτερικόν συνάλλαγμα καταθέσεων ενεργουμένων δυνάμει παρ. 1 άρθρ. 15 Ν.Δ. 2687/1953. Λαβόν υπ’ όψιν: α)τας διατάξεις του άρθρ. 15 του υπ’ αριθ. 2687/1953 Ν.Δ/τος «περί επενδύσεως και προστασίας κεφαλαίων εξωτερικού», 2)την υπ’ αριθ. 140 της 19ης Φεβρ. 1954 πράξιν αυτού και 3)σχετικήν εισήγησιν του Υπουργού Συντονισμού, αποφασίζει: 1.α)Η προθεσμία των παρά Τραπέζαις εις εξωτερικόν συνάλλαγμα καταθέσεων, ενεργουμένων δυνάμει της παρ. 1 του άρθρ. 15 του Ν.Δ. 2687/ 1953, δύναται να παρατείνεται δι’ ωρισμένον χρονικόν διάστημα. ουχί κατώτερον των έξ μηνών, βάσει δηλώσεως του καταθέτου, υποβαλλομένης εις την οικείαν Τράπεζαν, ουχί βραδύτερον της ημέρας λήξεως της προθεσμίας της καταθέσεως. β)Εν περιπτώσει μη αναλήψεως της καταθέσεως κατά την λήξιν της προθεσμίας, και εφ’ όσον δεν έλαβε χώραν παράτασις κατά τ’ ανωτέρω οριζόμενα, η κατάθεσις αύτη από της λήξεως της προθεσμίας μέχρις αναλήψεώς της αποφέρει τόκους ουχί εις συνάλλαγμα εξακτέους, αλλά τοιούτους καταβλητέους εις δραχμάς επί τω εκάστοτε ισχύοντι επιτοκίω καταθέσεων όψεως. Τα εν εδαφ. α΄ και β΄ της παρούσης οριζόμενα ισχύουν δι’ απάσας τας μέχρι σήμερον γενομένας καταθέσεις. Σελ. 74 2.Εις ουδεμίαν περίπτωσιν το ποσόν της καταθέσεως δύναται να μειωθή κάτω του υπό της παρ. 1 της υπ’ αριθ. 140 Πράξεως του Υπουργικού Συμβουλίου, οριζομένου ορίου. Αντιθέτως, υφισταμένης καταθέσεως κατά τ’ ανωτέρω, δύναται αύτη ν’ αυξηθή δια καταθέσεως του ιδίου καταθέτου και ποσού μικροτέρου των δολλαρίων 10.000, εφ’ όσον η προθεσμία αποδόσεως της αρχικής καταθέσεως δεν είναι μικροτέρα των 6 μηνών. 3.Κατάθεσις επί προθεσμία εις συνάλλαγμα, διεπομένη υπό των διατάξεων του Ν.Δ. 2687/1953 δύναται, αιτήσει του καταθέτου, να μετατραπή εις δραχμάς προ της λήξεως της προθεσμίας επιστροφής της και ν’ αποδοθή ελευθέρως εις τον κατεθέτην, εφ’ όσον ούτος παραιτηθή των παρεχομένων αυτώ υπό του εν λόγω Ν.Δ/τος ευεργετημάτων και εφ’ όσον η Τράπεζα παρά τη οποία εγένετο η κατάθεσις, δεν έχει χρησιμοποιήσει το προϊόν της καταθέσεως εις τοποθετήσεις προβλεπομένας υπό της παρ. 2 του άρθρ. 15 του ρηθέντος Ν.Δ/τος. Εν περιπτώσει μετατροπής κατά τ’ ανωτέρω, της εις συνάλλαγμα καταθέσεως μετατρέπονται εις δραχμάς, και οι εκ της καταθέσεως ταύτης, οφειλόμενοι τόκοι εις συνάλλαγμα. 4.Κεφαλαιοποίησις τόκων προθεσμιακής εις συνάλλαγμα καταθέσεως δεν δύναται να λάβη χώραν. Εκδόσαν προς τούτο την υπ’ αριθ. 918 παρούσαν πράξίν του, δημοσιευθησομένην δια της Εφημερίδος της κυβερνήσεως. .121. 26.Β.δ.4 Προστασία κεφαλαίων εξωτερικού 26.Β.δ.4 Προστασία κεφαλαίων εξωτερικού 